b'\n_START_ARTICLE_\nLietuvos valstybin\xc4\x97 privatizavimo agent\xc5\xabra\n_START_PARAGRAPH_\nLietuvos valstybin\xc4\x97 privatizavimo agent\xc5\xabra\xc2\xa0\xe2\x80\x93 Lietuvos valstybin\xc4\x97 privatizavimo institucija, veikusi prie Lietuvos Respublikos Vyriausyb\xc4\x97s Vilniuje 1995\xe2\x80\x931997\xc2\xa0m.\n_START_SECTION_\nVeikla\n_START_PARAGRAPH_\nAtstovavo vyriausybei privatizuojant valstyb\xc4\x97s turt\xc4\x85 arba savivaldyb\xc4\x97ms (pagal atskir\xc4\x85 sutart\xc4\xaf)\xc2\xa0\xe2\x80\x93 privatizuojant savivaldybi\xc5\xb3 turt\xc4\x85. Agent\xc5\xabra reng\xc4\x97 metin\xc4\xaf privatizuojam\xc5\xb3 objekt\xc5\xb3 s\xc4\x85ra\xc5\xa1o projekt\xc4\x85 ir teik\xc4\x97 j\xc4\xaf tvirtinti vyriausybei, reng\xc4\x97 privatizavimo programas, kurias tvirtindavo Privatizavimo komisija, nustatydavo objekto privatizavimo b\xc5\xabd\xc4\x85, s\xc4\x85lygas, skirdavo savo atstov\xc4\x85 \xc4\xaf objekto vert\xc4\x97s nustatymo komisij\xc4\x85, leido informacinius biuletenius apie privatizuojamus objektus, tvark\xc4\x97 privatizavimo darb\xc5\xb3 apskait\xc4\x85, atstovavo vyriausybei teisme d\xc4\x97l privatizavimo sandori\xc5\xb3 ir kita. Agent\xc5\xabros sprendimai buvo privalomi privatizuojam\xc5\xb3 \xc4\xafmoni\xc5\xb3 steig\xc4\x97jams._NEWLINE_1997\xc2\xa0m. pabaigoje Lietuvos valstybin\xc4\x97 privatizavimo agent\xc5\xabra savo teises ir prievoles perdav\xc4\x97 Valstyb\xc4\x97s turto fondui ir buvo pertvarkyta \xc4\xaf jo Privatizavimo padalin\xc4\xaf._NEWLINE_Direktorius \xe2\x80\x93 Kazimieras Vytis Atko\xc4\x8di\xc5\xabnas.'